Israel Mianscum

Manawan/Wemotaci 
 Ka ki ici otinkateki masinihakina 
Mitato acitc nikotwaso tatopiponesiw anotc aci tca ¨LHJMQ¨ e ici tohetc, Cri ockinikiw naha, nete tekera pe otciwiw Mictasinik (Mistissini). Mitato acitc niaran tatopiponesipan ka iti micta kinowamakiniwitc kirowe warowik kitci icaspan "Midget AAA" e ici tohespaan.

 Nictam ka iti matceketc 
¨Nico piponesipan erowatc ka cockwatahatc. Ekoni apitc ka matce metowetc. Wetanipan e kaskinohamasotc ki itew Neeposh, itew krika naha iskwew e micta otamirotc kitci ki metowetc ka ici micarik kirowe e ici metowanionik. 
¨Aci nipimatisiwinik acitew cockwataha tohewin, mani ke aci kotak ni pameriten kekocic kaie tca cockwatiha towewin kirika kaskinomatokomikok¨¸ itew naha ockinikiw. ¨Ni micta kice sakitan e arimak ko e metoweian, picicikw ni kotcitan nin kirowe kitci kackitaian kirika ni micta otamiron kitci kackitaian e ici wamitisowan nikotin¨. 
¨ Wirctam ko tacikew maskomik, wir kaie pamitcitc kipaw e ickwa otamirowak¨¸ iteriwa ka tiperimikotc miskomik.
Mitato acitc peikw tato piponesipan ka matcatc onikihikiamik e nta metowetc warowik omikiwamok. Aci tipi kackitapan kitci tohetc ¨Pee-Wee BB¨. Nete Oujé-Bougomou ki ici matcaw nictam, warowik ki tacikeriwa onikihikowa kaie okowimesa. Ki micta arimaniw otci wir kaie otcotcoma. 
¨Koctatikonopan otci nin. Picicikw pe ici arimowepan kaie nama sakitapan warowik e taciketc, orina picicikw wipe kiepan, mocak aric nimikwertamihaw kekwariw ka ntoweritak, kekwariw ke mirakaniwitc ickwa ocitate niheriw e waciwitc.¨¸ iteriwa otcotcoma.

 Ka nte micta kackitatc 
Nictam ka micta nti kackitatc e tohetc, nete ici metowepan ¨Citadelle Rouyn-Noranda, Ligue Midget Espoir¨. Mitato acitc new tato piponesipan ni apitc ka micta natowi aitotak kitci micta kackitatc. Wir ki nta icpiepihotiso, wir icpimik ki apiw irikik eki pitakiepohatc kaie e iciepihamaketc tohana. ¨Kice kackitaw ni e tohetc, kecpin kiapatc micta kice otamirote mitowi ka totak, warowik ni kta icaw!¨ iteriwa eki tiperimikotc. Niarano acitc nikotwaso ki ocitaw e pitakiepohatc kaie e iciepahamaketc neta kaci metowespan. 
Minawatc ‘’Midget AAA‘’ , « Les forestiers d’Amos ». Neta ka ici metowespan mitato acitc niaran tato piponesipan. Napitc awaciwipan kaie tca ka witcimetowemaspan neta ka ici metowetc. Nicto acitc niaran rikik ki mockinam e pitakiepohatc kaie e ciepihamaketc. 
Anotc tca aci « LHJMQ » ci pa metowew, ‘’ Phoenix de Sherbrooke‘’. Micta kice witisakiniw kaskina awiriw, misowatc aka Mistissiniriniwa matcike Mistissiniskwewa. Nete tca kaie ki wicamakaniwiw ‘’Junior International‘’. Kaskina wec kita pe otciriwa askik kepa kotcihatc niapitc.

https://www.cbc.ca/news/canada/north/hockey-mianscum-cree-quebec-1.5065017
https://www.iheartradio.ca/energie/energie-val-d-or/nouvelles/israel-mianscum-partirait-en-premiere-ronde-1.8812740
https://www.lecitoyenrouynlasarre.com/article/2018/10/23/israel-mianscum-commence-a-faire-tourner-les-tetes

 Opitciwan 

Tipanictawin:E matcectakaniwok‎